सर्वोत्कृष्ट निजामती सेवा पुरस्कारका लागि मन्त्रालय वा कार्यालयहरूले वर्षभरि आफूमातहतका इमानदार, कर्तव्यनिष्ठ एवं अनुशासित कर्मचारीको नाम सिफारिस गर्ने गर्छन्। इमानदार, कर्तव्यनिष्ठ र अनुशासित कर्मचारी सबैजसो मन्त्रालयमा मेरो जानकारीमा एकभन्दा धेरै छन्। तीमध्ये एकलाई सर्वोत्कृष्ट बनाइँदा अन्य मन्त्रालयका उस्तै सहकर्मी कर्मचारीमा निराशा पलाउने खतरा रहन्छ। त्यसैले उपयुक्त गुण हुनेहरू उत्कृष्ट पक्कै हुन्, तर सर्वोत्कृष्ट हुन थप गुण-खुबी खोज्नैपर्ने भयो। त्यसका लागि अहिलेको सिफारिस पद्धतिमा सुधार गर्नुपर्ने देखिएको हो।
